《春日田园杂兴四首 其四》
清代·殷葆诚

脱却重绵换夹衣，百般红紫斗芳菲。柳初飞絮桃初放，豆正抽苗笋正肥。

蜂蜜蚕丝皆地利，鸢飞鱼跃总天机。一池春水闲吹绉，吩咐东风自解围。

作者简介：字亦平，郡优廪生。为人喜交游，饶肝胆。洞烛时艰，知举业不足以救国，乃专致力于经世之学，尤熟谙舆地。缪艺风先生创办江宁高等学堂，邀君共事，极得襄赞之力。积资保训导，会鼎革事遂寝，晚年就养青岛，怡情山水之外，兼以音律自娱。偶得消渴疾，遂以不起，年七十一。同治元年生。